הרמן וייל

הרמן קלאוס הוגו וייל (בגרמנית: Hermann Klaus Hugo Weyl; 9 בנובמבר 1885 - 8 בדצמבר 1955) היה מתמטיקאי, פיזיקאי ופילוסוף גרמני. אף על פי שבמהלך רוב שנותיו עבד בציריך שבשווייץ ולאחר מכן באוניברסיטת פרינסטון שבניו ג'רזי, ארצות הברית, הוא מזוהה יותר מכל עם אוניברסיטת גטינגן שבסקסוניה התחתונה, גרמניה. הוא נחשב לאחד המתמטיקאים המשפיעים והמפורסמים ביותר במאה ה-20. השפיע במיוחד על המכון למחקר מתקדם בשנותיו הראשונות של המכון.

פרסם מאמרים רבים הנוגעים להיסטוריה של המתמטיקה, לוגיקה, חומר, זמן, חלל, פילוסופיה וסימטריה. הוא עסק בניתוח אי-שוויון וייל שנקרא על שמו.

ביוגרפיה 
נולד באלמסהורן, עיירה קטנה ליד המבורג שבגרמניה. בשנים 1904–1908 למד מתמטיקה ופיזיקה בגטינגן ובמינכן. את הדוקטורט למד באוניברסיטת גטינגן, תחת הנחייתו של דויד הילברט. התחתן בשנת 1913 ונולדו לו שני בנים.

מגטינגן עבר למכון הטכנולוגי של ציריך בשווייץ, שם היה העמית של אלברט איינשטיין. בשנת 1921 פגש את הפיזיקאי ארווין שרדינגר והם התחברו מאוד. עם עליית הנאצים לשלטון בשנת 1933 עזב את גרמניה לניו ג'רזי שבארצות הברית, לאחר שקיבל הצעה מאוניברסיטת פרינסטון לעזוב את גרמניה (אשתו של וייל הייתה יהודייה) ולעבוד שם. הוא עבד שם עד פרישתו בשנת 1951

נפטר מאוטם שריר הלב בציריך. גופתו נשרפה.

קישורים חיצוניים

לקריאה נוספת
 Hermann Weyl, (1952) Space Time Matter, Dover, New York

מתמטיקאים גרמנים
עמיתים זרים בחברה המלכותית
סגל המכון הטכנולוגי של ציריך
פילוסופים גרמנים
חוקרי תורת המספרים
פליטי רדיפות הנאצים
בוגרי אוניברסיטת גטינגן
חברי האקדמיה למדעים ולאמנויות של גטינגן
גרמנים שנולדו ב-1885
גרמנים שנפטרו ב-1955